2016ஆம் ஆண்டு நடந்த அமெரிக்க அதிபர் தேர்தலில் ட்ரம்புக்கு ஆதரவாக தேர்தல் முடிவுகள் வெளியாகும் வகையில் ரஷ்யாவின் தலையீடு இருந்ததாக குற்றச்சாட்டுகள் எழுந்தன. இதனை ரஷ்யாவும், ட்ரம்புமே மறுத்துவருகிறார்கள். தேர்தலில் தோல்வி அடைந்ததால் ஜனநாயகக் கட்சியினர் இத்தகைய குற்றச்சாட்டை முன் வைப்பதாக ட்ரம்ப் பதில் அளித்து வருகிறார். அதிபராக பதவி ஏற்றது முதலே தனது குடியரசுக் கட்சியின் பாரம்பரிய கொள்கைக்கு எதிராக ரஷ்யாவுடனான உறவை மேம்படுத்துவதில் ட்ரம்ப் கவனம் செலுத்தி வருகிறார். உக்ரைனில் இருந்து கிரைமியாவை பிரித்து ரஷ்யாவுடன் இணைத்துக் கொண்டதால் ஜி8 நாடுகளின் கூட்டமைப்பில் இருந்து அந்த நாடு விலக்கப்பட்டது. கடந்த மாதம் நடந்த மீண்டும் ரஷ்யாவை அந்தக் கூட்டமைப்பில் இணைப்பதற்கான திட்டத்திற்கு ட்ரம்ப் ஆதரவு தெரிவித்தார்.